Úradný vestník L 103 , 19/04/2002 S. 0024 - 0026



Rozhodnutie Komisie z 18. apríla 2002, ktorým sa vytvára zoznam schválených zón so zreteľom na Bonamia ostreae a/alebo Marteilia refringens (oznámené pod číslom dokumentu C(2002) 1426) (Text s významom pre EHP) (2002/300/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 91/67/EHS z 28. januára 1991 o podmienkach zdravia zvierat, ktorými sa riadi uvádzanie zvierat a produktov akvakultúry na trh [1], naposledy zmenenú a doplnenú smernicou 98/45/ES [2], a najmä na jej článok 5, keďže: (1) S cieľom získať pre jednu alebo viaceré choroby mäkkýšov bonamiosis a marteiliosis – pokiaľ sú spôsobené pôvodcami Bonamia ostreae (B. ostreae) a Marteilia refringens (M. Refringens) – štatút schválenej zóny, členské štáty predložia príslušné zdôvodnenia a vnútroštátne pravidlá zabezpečujúce súlad s podmienkami uvedenými v smernici 91/67/EHS. (2) Rozhodnutie Komisie 93/55/EHS [3], naposledy zmenené a doplnené rozhodnutím 93/169/EHS [4], mení a dopĺňa záruky pre zavádzanie mäkkýšov do zón, pre ktoré bol schválený program týkajúci sa B. ostreae a M. refringens. (3) Program týkajúci sa bonamiosis a marteiliosis v Írsku bol schválený rozhodnutím Komisie 93/56/EHS [5]. (4) Nariadenie Rady (EHS) č. 706/73 z 12. marca 1973 týkajúce sa dojednaní spoločenstva uplatniteľných na Normandské ostrovy a ostrov Man pri obchodovaní s poľnohospodárskymi výrobkami [6], naposledyzmenené a doplnené nariadením (EHS) č. 1174/86 [7], stanovuje, že veterinárna legislatíva sa bude uplatňovať na tieto ostrovy za rovnakých podmienok ako na Spojené kráľovstvo pokiaľ ide o produkty dovážané na ostrovy alebo vyvážané z ostrovov do spoločenstva. (5) Programy týkajúce sa bonamiosis a marteiliosis predložené Spojeným kráľovstvom boli schválené rozhodnutiami Komisie 92/528/EHS [8] (Veľká Británia a Severné Írsko), 93/57/EHS [9] (Jersey), 93/58/EHS [10](Guernsey) a 93/59/EHS [11](Ostrov Man). (6) Írsko predložilo príslušné zdôvodnenia požadované na získanie štatútu schválenej zóny pokiaľ ide o B. ostreae a M. refringens pre určité oblasti Írska, ako aj vnútroštátne pravidlá zabezpečujúce súlad s požiadavkami na zachovanie štatútu schválenej zóny. (7) Spojené kráľovstvo predložilo príslušné zdôvodnenia požadované na získanie štatútu schválenej zóny pokiaľ ide o B. ostreae a M. refringens pre určité oblasti, ako aj vnútroštátne pravidlá zabezpečujúce súlad s požiadavkami na zachovanie štatútu schválenej zóny. (8) Dokumentácia poskytnutá Írskom a Spojeným kráľovstvom pre dotknuté zóny preukázala, že tieto zóny spĺňajú požiadavky článku 5 smernice Rady 91/67/EHS. Z tohto dôvodu majú oprávnenie na štatút schválených zón. (9) Z dôvodov jasnosti a zjednodušenia je vhodné vypracovať jeden zoznam všetkých schválených zón pokiaľ ide o bonamiosis a marteiliosis a zrušiť rozhodnutia, ktorými boli schválené programy predtým uplatňované na zóny, ktoré následne získali štatút schválených zón. (10) Rozhodnutia 92/528/EHS, 93/56/EHS, 93/57/EHS, 93/58/EHS a 93/59/EHS sa musia z tohto dôvodu zrušiť a nahradiť týmto rozhodnutím. (11) Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat, PRIJALA TOTO ROZHODNUTIE: Článok 1 Zóny uznané za schválené zóny pokiaľ ide o B. ostreae a M. refringens sú uvedené v prílohe. Článok 2 Rozhodnutia 92/528/EHS, 93/56/EHS, 93/57/EHS, 93/58/EHS a 93/59/EHS sa týmto rušia. Odkazy na zrušené rozhodnutia sa považujú za odkazy na toto rozhodnutie. Článok 3 Toto rozhodnutie je adresované členským štátom. V Bruseli 18. apríla 2002 Za Komisiu David Byrne člen Komisie [1] Ú. v. ES L 46, 19.2.1991, s. 1. [2] Ú. v. ES L 189, 3.7.1998, s. 12. [3] Ú. v. ES L 14, 22.1.1993, s. 24. [4] Ú. v. ES L 71, 24.3.1993, s. 16. [5] Ú. v. ES L 14, 22.1.1993, s. 25. [6] Ú. v. ES L 68, 15.3.1973, s. 1. [7] Ú. v. ES L 107, 24.4.1986, s. 1. [8] Ú. v. ES L 332, 18.11.1992, s. 25. [9] Ú. v. ES L 14, 22.1.1993, s. 26. [10] Ú. v. ES L 14, 22.1.1993, s. 27. [11] Ú. v. ES L 14, 22.1.1993, s. 28. -------------------------------------------------- PRÍLOHA ZÓNY SCHVÁLENÉ PRE JEDNU ALEBO VIACERÉ CHOROBY MÄKKÝŠOV B. OSTREAE A M REFRINGENS 1.A. Zóny v Írsku schválené so zreteľom na B. Ostreae - Celé pobrežie Írska okrem nasledujúcich štyroch oblastí: - Cork Harbour, - Galway Bay, - Ballinakill Harbour, - Clew Bay. 1.B. Zóny v Írsku schválené so zreteľom na M. Refringens - Celé pobrežie Írska. 2.A. Zóny v Spojenom kráľovstve, na Normanských ostrovoch a na ostrove Man schválené so zreteľom na B. Ostreae - Celé pobrežie Veľkej Británie okrem nasledujúcich oblastí: - južné pobrežie Cornwall od Lizard po Start Point, - oblasť okolo ústia Solent od Portland Bill po Selsey Bill, - oblasť pozdĺž pobrežia v Essexe od Shoeburyness po Landguard point. - Celé pobrežie Severného Írska. - Celé pobrežie Guernsey a Herm. - Zóna štátu ostrova Jersey: zóna pozostáva z prílivovej a bezprostrednej pobrežnej oblasti medzi značkou priemernej veľkej vody na ostrove Jersey a imaginárnou čiarou prebiehajúcou tri morské míle od značky priemernej malej vody na ostrove Jersey. Zóna sa nachádza v normandsko-bretónskom zálive, na južnej strane kanálu La Manche. - Celé pobrežie ostrova Man. 2.B. Zóny v Spojenom kráľovstve, na Normanských ostrovoch a na ostrove Man schválené so zreteľom na M. Refrigens - Celé pobrežie Veľkej Británie. - Celé pobrežie Severného Írska. - Celé pobrežie Guernsey a Herm. - Zóna štátu ostrova Jersey: zóna pozostáva z prílivovej a bezprostrednej pobrežnej oblasti medzi značkou priemernej veľkej vody na ostrove Jersey a imaginárnou čiarou prebiehajúcou tri morské míle od značky priemernej malej vody na ostrove Jersey. Zóna sa nachádza v normandsko-bretónskom zálive, na južnej strane kanálu La Manche. - Celé pobrežie ostrova Man. --------------------------------------------------